Opinnäyte suunnitelma

Opinnäytteen aihe ja alustava opinnäytteen nimi

Naisen seksuaalisuuden representaatio - seksuaalisuuden käsite muutoksessa

Opiskelijan nimi, ohjelma ja pääaine

Suvi Kajas, Taiteen maisteri, pukusuunnittelun pääaine

Valvoja ja ohjaaja(t)

Susanna Suurla, Sofia Pantouvaki

Opinnäytteen laajuus

25–70 tekstisivua (n. 50 000–140 000 merkkiä) / 30op

Opinnäytteelle asetetut tutkimukselliset päämäärät

Opinnäytetyössäni tutkin sitä muutosta jota olen havaitsevinani tiedosta ja asenteista suhteessa naisen seksuaaisuuteen tässä ajassa. Elämme tällä hetkellä aikaa jossa länsimaisessa kulttuurissa valtaa siirtyy enenevässä määrin niin naisille kuin sukupuolivähemmistöillekin. Näin ollen moninaisemman seksuaalisuuden representoimiselle on kysyntää.

Seksuaalisuus on yhä tabu ja sitä hallitsee historiasta juontuvat käsitykset. Seksuaalisuus on ollut uskonnon rajoittamaan ja sittemmin miehen katseen hallitsemaa. Tunnen vastuuta siitä minkälaisia representaatioita teen seksuaalisuudesta tässä ajassa ja paikassa.

Uskon että elämme ajassa jossa seksuaalisuus täytyy ikään kuin keksiä uudelleen. Porno on jo pitkään hallinnut representaatiota seksistä ja seksuaalisuudesta vaikka se on pääasiassa melko yksipuolista miehille kohdennettua fantasiaa. Uskon että monimuotoisemman representaation puutteen takia emme ole tietoisia siitä miten mitä kaikkea seksuaalisuus todellisuudessa on. Tahdon selvittää että jos seksuaalisuuden tabua lähtee purkamaan, miten se vaikuttaa pukusuunnitteluun.

Pukusuunnittelijana työtäni on kulttuurissamme esiintyvien käsitysten representoiminen pukujen ja niitä yllään pitävien kehojen kautta. Pukusuunnittelija kertoo tarinoita, tulkitsee aiheita ja ilmiöitä taiteellisessa työssään. Opinnäytteessä tutkin ihmisen seksuaalisuutta ja sukupuolta. Haluan ymmärtää minkälainen osa seksuaalisuus on kokonaisuudesta, joka muodostaa persoonan. Minkälainen rooli seksuaalisuudella on yhteiskunnassamme tänä päivänä. Tahdon päästä irti perinteisestä heteronormatiivisesta tavasta ajatella seksiä sen sijaan olen kiinnostunut siitä miten representoida seksuaalisuutta jos seksiä ajattelisi eroottisena jännitteenä henkilöiden välillä. Jos seksiä ajattelisi vuorovaikutuksen välineenä? Tutkin miten käsitys seksuaalisuudesta ja sukupuolesta on muutoksessa ja miten se voi vaikuttaa työhöni pukusuunnittelijana.

Olen suunnitellut lukuisia hahmoja ajattelematta ollenkaan heitä seksuaalisina olentoina. Luulen, että olemme tottuneet ajattelemaan seksuaalisuutta jotenkin erillisinä itsessämme ja toisissamme, emmekä usko sen näkyvän ulospäin. Aihe tulee kuitenkin varmasti tavalla tai toisella vastaan. Tulen todennäköisesti pukusuunnitelemaan usein rakastavaisia sekä myös seksikohtauksia. Seksuaalisuuden teema on varmasti usein jollain tapaa tapetilla tulevissa töissäni.

Toivon että hahmottaisin paremmin sitä, minkälaisen asian kanssa työskentelen kun representoin seksuaalisuutta. Luulen, että voin löytää uudenlaisia syvällisempiä tapoja käsitellä tällaista aihetta ja että kuvani ihmisyydestä ylipäätään tulisi kokonaisemmaksi.

Kuvaus opinnäytteen mahdollisesta taiteellisesta osiosta, jos kyseessä on

taiteellinen työ

Opinnäytteen rajaus

Opinnäytteen metodiset valinnat, eli alustava suunnitelma siitä, millä

tavalla kysymyksiin haetaan vastausta tai kuvaus taiteellisen työskentelyn

lähtökohdista ja pyrkimyksistä opinnäytteen teossa

Teen kvalitatiivista tutkimusta. Lähdeaineistoni koostuu paljolti sosiologisesta tietokirjallisuudesta. Lähdeaineiston kautta pyrin ymmärtämään sitä mikä on aiheen historia, miten se vaikuttaa nykypäivänä. Viimevuosina ilmestynyt kirjallisuus seksuaalisuuden olemuksesta kertoo mihin näkemyksemme ovat menossa. Luen seksuaalisuudesta kirjoja ja artikkeleita.

Teen pukusuunnittelun tanssiesitykseen ja se on opinnäytteen taiteellinen osio. Oman työn kautta pyrin vastaamaan tutkimuskysymykseeni.

Opinnäytteen kieli

Suomi

Suunnitelma opinnäytteen laatimisen aikataulusta

Aineiston lukeminen, muistiinpanojen tekeminen 4.4- 1.6. Kesä heinäkuussa harjoitukset ja aineiston lukemista. Opinnäytteen kirjotan syksyllä

Rahoitussuunnitelma, mikäli opinnäytteen aihe sitä edellyttää

500e Eat me tanssiesityksn pukusuunniteluun